**O b r a z I o ž e n j e**

# Nacrta Odluke o porezima Grada Raba

1. **PRAVNI TEMELJ ZA DONOŠENJE ODLUKE**

Pravni temelj za donošenje Odluke o porezima Grada Raba (u daljnjem tekstu: Prijedlog odluke) sadržan je u članku 42. stavku 1. Zakona o lokalnim porezima (“Narodne novine” broj 115/16, 101/17, 114/22 i 114/23) koji između ostaloga, propisuje da predstavničko tijelo jedinice lokalne samouprave svojom odlukom utvrđuje, za potrebe plaćanja poreza na kuće za odmor visinu poreza i nadležno porezno tijelo za utvrđivanje i naplatu poreza.

Nadalje, temelj za donošenje Prijedloga odluke je i članak 22. Statuta Grada Raba („Službene novine Primorsko-goranske županije“ broj 4/21) kojim je propisano da Gradsko vijeće donosi odluke i druge opće akte kojima ureduje pitanja iz samoupravnog djelokruga Grada Raba.

# OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREDIVANJEM ODNOSA NA PREDLOŽENI NAČIN

Porezi koje Grad Rab kao jedinica lokalne samouprave svojom Odlukom može uvesti su: porez na potrošnju, porez na kuće za odmor i porez na korištenje javnih površina, a ovom Odlukom o izmjeni Odluke predlaže se promjena poreza na kuće za odmor, kako je to utvrđeno i važećom Odlukom o porezima Grada Raba (»Službene novine Primorsko-goranske županije« broj 43/22).

Odredbama članka 26. Zakona o lokalnim porezima propisano je da se porez na kuće za odmor plaća od 0,60 do 5,00 eura/m2 korisne površine kuće za odmor, te da visinu poreza propisuje svojom odlukom predstavničko tijelo jedinice lokalne samouprave.

Prema dosadašnjoj odluci, porez na kuće za odmor iznosi 1,99 eura/15,00 kuna po jednom četvornom metru korisne površine kuće za odmor na cijelom području Grada.

U cilju povećanja autonomije lokalnih vlasti i smanjenja ovisnosti jedinica lokalne samouprave o prijenosima središnje države, člankom 8. Zakona o izmjenama i dopuni Zakona o lokalnim porezima proširen je raspon u kojem su jedinice lokalne samouprave ovlaštene samostalno propisivati visinu poreza na kuće za odmor po metru kvadratnom korisne površine kuće za odmor, tako da mogući raspon za utvrđivanje visine poreza na kuće za odmor iznosi od 0,60 do 5,00 eura po metru kvadratnom korisne površine kuće za odmor (za razliku od dosadašnjeg raspona koji je iznosio od 0,66 do 1,99 eura po metru kvadratnom korisne površine)

Slijedom toga, a s obzirom na to da se dosadašnji zakonski raspon za utvrđivanje visine poreza na kuće za odmor nije mijenjao od 2010. godine, ovim se prijedlogom predlaže povećanje iznosa poreza na kuće za odmor na 4,00 eura po metru kvadratnom korisne površine kuće za odmor.

Člankom 42. stavkom 2. uvodnog Zakona o lokalnim porezima propisano je da se odluka predstavničkog tijela jedinice lokalne samouprave može mijenjati najkasnije do 15. prosinca tekuće godine te da stupa na snagu 1. siječnja iduće godine.

Ovim prijedlogom Odluke predlaže se izmjena i dopuna članka 12. važeće Odluke o porezima Grada Raba (»Službene novine Primorsko-goranske županije« broj 43/22). U tom članku je navedena početna visina poreza na korištenje javnih površina za raspisivanje natječaja za postavljanje kioska i drugih privremenih objekata koja se utvrđuje prema zonama i djelatnostima. Novi prijedlog početne visine poreza na korištenje javnih površina za raspisivanje natječaja za postavljanje štandova po m2 iznosi:

|  |  |  |  |
| --- | --- | --- | --- |
|   |   | **Euro** | **Kuna** |
|  |   |   |
| 1.  | Za projekciju video spotova  | 150,00 | 1.130,18 |
| 2. | Štandovi za trgovinu neprehrambenih proizvoda | 293,10 | 2.208,36 |
| 3.  | Za postavljanje postolja za prodaju nakita, suvenira, tetovaža i sl.  | 380,00 | 2.863,11 |
| 4. | Za pripremu i prodaju prehrambenih proizvoda  | 565,00 | 4.256,99 |
| 5. | Za prodaju balona i jedne vrste manjih svjetlosno letećih igračaka | 730,00 | 5.500,19 |
| 6. | Postava kioska za prodaju tiskovina  | 715,00 | 5.387,17 |
| 7. | Zapostavljanje kofera prodaju nakita i suvenira  | 565,00 | 4.256,99 |
| 8. | Za prodaju slika  | 60,00 | 452,07 |
| 9. | Za iznajmljivanje električnih romobila, bicikala i sl. | 77,50 | 583,92 |
| 10. | Za postavu piste za konjiće  | 24,00 | 180,83 |
| 11. | Za postavljanje kioska za ugostiteljstvo (1 godina) | 192,00 | 1.446,62 |
| 12. | Za postavu sportsko - rekreativnog sadržaja  | 18,60 | 140,14 |
| 13. | Kiosk za prodaju neprehrambenih proizvoda  | 133,00 | 1.002,09 |
| 14. | Kiosk za prodaju neprehrambenih proizvoda - 8 m2 | 207,50 | 1.563,41 |
| 15. | Kiosk za ugostiteljstvo - 20 m2 (5 godina) | 312,00 | 2.350,76 |
| 16. | Kiosk za trgovinu - 20 m2 | 166,00 | 1.250,73 |
| 17. | Za poligon za autoškole | 2.400,00 | 18.082,80 |
| 18.  | Kiosk za agenciju (3 godine) | 55,62 | 419,07 |
| 19. | Postava kućica u Adventu | 66,36 | 499,99 |
| 20. | Postav dalekozora | 531,20 | 4.002,33 |

Odluka za koju se provodi ovo savjetovanje s javnošću planira se donijeti najkasnije do 15. prosinca 2023. godine. Pozivaju se zainteresirane osobe na dostavljanje prijedloga, odnosno mišljenja u svezi s nacrtom akta.

Rab, 09.11.2023.

UPRAVNI ODJEL ZA FINANCIJE